CELEX: 32006R1055
Language: da
Date: 2006-07-12
Title: Kommissionens forordning (EF) nr. 1055/2006 af  12. juli 2006  om ændring af bilag I og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår flubendazol og lasalocid   (EØS-relevant tekst)

13.7.2006   
            
            
               DA
            
            
               Den Europæiske Unions Tidende
            
            
               L 192/3
            
         
      KOMMISSIONENS FORORDNING (EF) Nr. 1055/2006
   af 12. juli 2006
   om ændring af bilag I og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår flubendazol og lasalocid
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2 og artikel 4, stk. 3,
   under henvisning til udtalelser fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til konsum, skal vurderes i overensstemmelse med forordning (EØF) nr. 2377/90.
            
         
               (2)
            
            
               Flubendazol er i øjeblikket opført i bilag I til forordning (EØF) nr. 2377/90 for kyllinger, kalkuner, fuglevildt og svin, for så vidt angår muskel, hud og fedt, lever og nyre, samt for kyllinger, hvis æg anvendes til konsum. Bestemmelserne vedrørende flubendazol i dette bilag bør udvides til at omfatte alle former for fjerkræ, for så vidt angår muskel, skind og fedt, lever, nyre og æg.
            
         
               (3)
            
            
               Lasalocid er i øjeblikket opført i bilag I til forordning (EØF) nr. 2377/90 for fjerkræ, for så vidt angår muskel, skind og fedt, lever og nyre, og det er bestemt, at stoffet ikke må anvendes til dyr, hvis æg anvendes til konsum. Lasalocid bør medtages i bilag III til nævnte forordning for fjerkræ, hvis æg anvendes til konsum, indtil der er gennemført en validering af de analytiske metoder. De nuværende bestemmelser, der undtager dyr, hvis æg anvendes til konsum, bør udgå i bestemmelserne om lasalocid i bilag I til forordning (EØF) nr. 2377/90.
            
         
               (4)
            
            
               Forordning (EØF) nr. 2377/90 bør derfor ændres i overensstemmelse hermed.
            
         
               (5)
            
            
               Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser for de pågældende veterinærlægemidler, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2) at foretage de tilpasninger, som på baggrund af denne forordning måtte være nødvendige.
            
         
               (6)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Bilag I og III til forordning (EØF) nr. 2377/90 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 11. september 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2006.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 224 af 18.8.1990, s. 1. Senest ændret ved Kommissionens forordning (EF) nr. 205/2006 (EUT L 34 af 7.2.2006, s. 21).
   
      (2)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      BILAG
      A.   Følgende stof(fer) indsættes i forordning (EØF) nr. 2377/90, bilag I (Liste over farmakologisk virksomme stoffer, for hvilke der er fastsat maksimalgrænseværdier for restkoncentrationer.)
      2.   Antiparasitære lægemidler
      2.1.   Midler mod endoparasiter
      2.1.3.   Benzimidazoler og pro-benzimidazoler
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Flubendazol
                     
                  
                  
                     Summen af flubendazol og (2-amino 1H-benzimidazol-5-yl) (4-fluorophenyl) methanon
                  
                  
                     Fjerkræ, svin
                  
                  
                     50 μg/kg
                  
                  
                     Muskel
                  
               
                     50 μg/kg
                  
                  
                     Skind og fedt
                  
               
                     400 μg/kg
                  
                  
                     Lever
                  
               
                     300 μg/kg
                  
                  
                     Nyre
                  
               
                     
                        Flubendazol
                     
                  
                  
                     Flubendazol
                  
                  
                     Fjerkræ
                  
                  
                     400 μg/kg
                  
                  
                     Æg«
                  
               
      2.4.   Midler mod protozoer
      2.4.4.   Ionophorer
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Lasalocid
                     
                  
                  
                     Lasalocid A
                  
                  
                     Fjerkræ
                  
                  
                     20 μg/kg
                  
                  
                     Muskel
                  
               
                     100 μg/kg
                  
                  
                     Skind og fedt
                  
               
                     100 μg/kg
                  
                  
                     Lever
                  
               
                     50 μg/kg
                  
                  
                     Nyre«
                  
               
      B.   Følgende stof(fer) indsættes i forordning (EØF) nr. 2377/90, bilag III (Liste over farmakologisk virksomme stoffer, der anvendes i veterinærlægemidler, for hvilke der er blevet fastsat midlertidige maksimalgrænseværdier for restkoncentrationer).
      2.   Antiparasitære lægemidler
      2.4.   Midler mod protozoer
      2.4.5.   Ionophorer
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Lasalocid
                     
                  
                  
                     Lasalocid A
                  
                  
                     Fjerkræ
                  
                  
                     150 μg/kg
                  
                  
                     Æg (1)
                     
                  
               
      
         (1)  Midlertidige MRL-grænseværdier udløber den 1.1.2008.«